གྱེན་དུ་འབར་བའི་དུས་བཞི།
༡
ལྗོན་ཤིང་འབྲས་བུས་དུད་པའི་སྟོན་དུས་དེར་ངེད་གཉིས་གནའ་མཁར་ཟི་
ལིང་གི་སློབ་ཁང་ཞིག་ཏུ་འཕྲད་དེ་མདུན་ཅོག་གཅིག་ནས་དཔུང་བ་མཉམ་གཤིབ་
ཀྱིས་མ་འོངས་ཕུགས་འདུན་བཙལ། ལོ་བཞིའི་ཐོབ་ཤོར། ད་ཆ་འབྲི་བཞིན་པའི་
ལྷུག་རྩོམ་འདི་དང་གཉིས་སུ་མེད། དུས་དེར། ངའི་ལུས་ཕུང་ཧྲིལ་བོར་ཁྱོད་ཀྱི་
ལུས་སྟེང་ནས་འཐུལ་པའི་མར་ཕྱུར་རྩམ་གསུམ་གྱི་དྲི་ངད་ཀྱིས་ཁྱབ། ཁྱོད་ཀྱི་འཇོ་
སྒེག་གིས་བརྩེ་དུངས་ཀྱི་མགྲོན་པོ་ཞིག་དམ་ལ་བཏགས། སློབ་གྲོགས་ལགས། ཁྱོད་
ནི་སྟོན་ལྗོངས་འདིར་ངའི་རྨི་ལམ་རྐུ་མཁན་གྱི་ཆེས་ཐོག་མའི་སྐུ་མགྲོན་དེ་ཡིན། །
3
གྲང་ངར་ གྱི་ དཔུང་ འཇུག་ བཙན་པའི་དགུན་གཞུང་དེར། ངེད་གཉིས་
གདན་ས་ཆེན་པོ་ཞིག་གི་སྨོན་ལན་ཆེན་མོར་དུས་བཅད་ལྟར་འཛོམས་བྱུང་། ཉིན་
དེ་ཚོར་གདན་ས་དེར་མཇལ་བ་ཧ་ཅང་མང་ལ་འདུ་འཛི་ཤིན་ཏུ་ཆེ། རྒྱ། བོད།
སོག་པོ། ཁྲམ་པ། རྐུན་མ། ཕྱུག་པོ། དབུལ་བོ་སོགས་རྒན་དར་གཞོན་གསུམ་
འདུས་ཡོད། སྙིང་གཏམ་དང་སྙིང་གཏམ་བར་ནས་མི་ཚེ་ཞིག་ལ་དབུ་ཁྱུད་བྲིས།
ཡིད་ཆེས་དང་ ཡིད་ཆེས་ཀྱི་ རུ་ མ་ འཕྲད་ དུས་ བརྩེ་ དུངས་ ཤིག་ཞོ་ རུ་ ཆགས་ སོང་།
ཐུགས་རྗེ་ཆེ། གྲོགས་མོ་ལགས། ཁྱོད་ནི་ངའི་ལུས་ཕུང་འདིར་ཁ་དོག་བསྩོལ་པར་
ཆེས་བྱང་ཆ་དོད་པའི་སྒྱུ་རྩལ་པ་ཞིག་ཡིན། །
༣
ཁ་བ་དང་མེ་ཏོག་བརྗེ་རེས་བྱེད་པའི་དཔྱིད་ཀ་དེར། ང་ཚོས་ལན་གྲུ་གྲོང་
ཁྱེར་དུ་ལྗོངས་རྒྱུ་ཐེངས་ཤིག་བྱས། ཉིན་དེ་ཚོར། གླེང་མི་ཤེས་པའི་ཚོར་འདུ་ཞིག་
དང་། བརྗོད་མི་ཤེས་པའི་སེམས་འགྱུ་ཞིག་གིས་ང་ཚོ་ངོ་བོ་གཅིག་ལྟར་དབྱེར་མེད་
· 30 ·

ལྷུག་རྩོམ་རྟ་ནག་སྟོང་གི་འཚེར་སྐད་དང་འགྲོགས་པའི་མདའ་དང་པོ།
དུ་འདྲེས། ཆུ་མིག་ལྔ་ལྡན་གླིང་གར་ལྟད་མོ་ཅི་ཙམ་ཡོད་པ་དང་། ས་པཎ་མཆོད་
རྟེན་དཀར་པོར་ཇི་འདྲའི་གཟི་བརྗིད་ཆེ་བར་ངས་མཉམ་འཇོག་མ་བྱས། རྟོགས་
ཟིན་པ་ནི། ཁྱོད་ཀྱི་ཡི་གར་འོངས་པའི་སྐྱེ་གཟུགས་དང་ཞལ་ཁྱིམ། གཤིས་ཀ་དང་
སྤྱོད་པ་ཡིན། སྙིང་ཉེ་ལགས། ཁྱོད་ནི་ངའི་གཡོར་གྲུ་འདི་ཁ་ལོ་བསྒྱུར་བར་ཆེས་
མཛའ་བའི་དེད་དཔོན་འབའ་ཞིག་ཡིན། །
୯
བེའུ་དང་ལུ་གུས་མཆོང་ལྡིང་བྱེད་པའི་དབྱར་གཞུང་འདིར། རྨ་ཀླུང་ཁུག་
པ་དགུ་ལྡན་གྱི་ཁུག་སོ་དང་པོའི་ལྷོ་ཕྱོགས་ནས། ངས་རྩམ་པ་ཞིག་བརྫི་ཞོར་ཁྱོད་ཀྱི་
གཅེས་མིང་དེ་ཡང་ཡང་གླེང་། གཏན་གྲོགས་ལགས། ཁྱོད་ཀྱིས་མཚོ་སྔོན་ཁྲི་ཤོར་
རྒྱལ་མོའི་བྱང་ཕྱོགས་ཀྱི་དགེ་རྒན་ཚོར་ང་ཚོའི་འདས་སོང་གི་ལོ་ཟླ་གླེང་གི་ཡོད་དམ།
ཀྱེ་མ། སང་ཉིན་གྱི་མཚམས་སྤྲིན་ལས་ཁྱོད་ཀྱི་ཞལ་ཁྱིམ་མངོན་སྲིད་ན་ཅི་མ་རུང་།
རེད་ཡ། གཉིད་མི་ཁུག་པའི་མཚན་མོ་རེ་རེར་ངས་བྱང་ཕྱོགས་སུ་རྒྱང་མཇལ་བྱེད་
དུས། བྱང་གི་སྐར་མ་སྨེ་བདུན་ནི་ཁྱོད་ཀྱིས་ང་རང་འཚོ་བའི་མིག་ཟུང་ཡིན་པ་འདྲ།
འདི་ལྟར། ལྷིང་འཇགས་ཀྱི་སྟོང་འདང་ཁྲོད་ནས་བདག་གིས་རྣ་བ་ཀྲོག་ཀྲོག་གིས་
ཁྱོད་ཀྱི་ལོག་མལ་ལ་སྒུག་ཡོད། གཏན་གྲོགས་ལགས།
...,
2002 ་་ 6 - 25ཉིན་རྨ་ལྷོ་སོག་རྫོང་ནས།
· 31 ·

དམར་ཆུང་བྱི་རུ་ཉེར་གཅིག